Държавен вестник, бр. 105, 2025 г., стр. 3

БРОЙ  105	
Д Ъ Р Ж А В Е Н  В Е С Т Н И К 	
СТР.  3  
2. предоставя целеви кредити в областта на 
земеделието и прилага държавните помощи 
в областта на земеделието и рибарството със 
средства от държавния бюджет;
3. изпълнява функциите на Сертифициращ 
орган по Оперативната програма за развитие 
на сектор „Рибарство“ и по Програмата за 
морско дело и рибарство 2014 – 2020 (ПМДР) 
и на Счетоводен орган по Програмата за мор­
ско дело, рибарство и аквакултури 2021 – 2027 
(ПМДРА);
4. изпълнява функциите на Взаимоспома­
гателен фонд за прилагане на инструменти за 
управление на риска в земеделието.
Чл. 3. Дейността на Фонда се осъществява 
въз основа на принципите на законност, пред­
видимост, прозрачно и ефективно управление, 
достъпност, отговорност и координация, обек­
тивност и безпристрастност и непрекъснато 
усъвършенстване на качеството.
Г л а в а  в т о р а
УПРАВЛЕНИЕ
Раздел I
Общи разпоредби
Чл. 4. Органи на управление на Фонда са:
1. управителният съвет;
2. изпълнителният директор.
Раздел II
Управителен съвет
Чл. 5. (1) Управителният съвет на Фонда 
се състои от 11 членове.
(2) Министърът на земеделието и храните 
е член по право и председател на управител­
ния съвет.
(3) Изпълнителният директор на Фонда е 
член по право на управителния съвет.
(4) Четирима от членовете на управителния 
съвет се определят от министъра на земеде­
лието и храните, като най-малко двама от 
тях са заместник-министри. Министърът на 
финансите, министърът на икономиката и 
индустрията, министърът на околната среда 
и водите, министърът на труда и социалната 
политика и министърът на регионалното 
развитие и благоустройството определят по 
един заместник-министър за член на упра­
вителния съвет.
(5) Членовете на управителния съвет имат 
равни права и задължения и носят отговорност 
за управлението на Фонда.
Чл. 6. (1) Управителният съвет определя 
основните насоки и осъществява общо ръ­
ководство и контрол на дейността на Фонда 
съгласно приложимото национално законода­
телство и правото на Европейския съюз (ЕС).
(2) Управителният съвет:
1. избира изпълнителен директор по пред­
ложение на министъра на земеделието и хра­
ните съгласувано с министър-председателя;
2. определя броя, избира заместник изпъл­
нителните директори на Фонда и определя 
разпределението им по ресори;
3. определя условията и реда за управление 
на средствата на Фонда при съобразяване с 
правилата за държавни помощи, като:
а) приема правила за отпускане на кредити, 
поемане на гаранции и субсидиране;
б) приема програми и схеми за изпълнение 
на дейностите на Фонда по чл. 12 от Закона 
за подпомагане на земеделските производи­
тели (ЗПЗП) и указания по прилагането им;
в) взема решения за сключване на спора­
зумения с местни търговски банки по чл. 16 
от ЗПЗП; 
4. взема решения за формиране на кредитни 
съвети на национално и регионално равнище 
и определя състава и правомощията им;
5. определя правомощията на изпълни­
телния директор по вземане на решения за 
сключване на административни договори за 
предоставяне на държавни помощи на земе­
делски производители;
6. взема решения за безвъзмездно предос­
тавяне, разпореждане и отдаване под наем на 
дълготрайни материални активи;
7. приема годишния отчет за дейността на 
Фонда преди изпращането му за одобряване 
от Министерския съвет;
8. приема проекта и отчета на годишните 
разчети на сметката за средства от Европей­
ския съюз на Фонда;
9. взема решения по всички други въпроси, 
свързани с дейността на Фонда, ако това е 
предвидено в нормативен акт или ако прецени, 
че това е необходимо.
Чл. 7. Членовете на управителния съвет са 
длъжни да опазват служебната и търговската 
тайна на Фонда и на неговите контрагенти, в 
т.ч. кредитополучатели, станала им известна 
в това им качество.
Чл. 8. (1) Заседанията на управителния 
съвет се свикват от председателя. Председате­
лят на управителния съвет свиква заседания 
при необходимост, но най-малко веднъж на 
3 месеца.
(2) Заседанието на управителния съвет 
е редовно, ако на него присъстват лично 
най-малко 2/3 от членовете.
(3) Решенията се вземат с явно гласуване 
с квалифицирано мнозинство 3/4 от присъст­
ващите членове. Членовете не могат да упъл­
номощават други лица да ги представляват.
(4) За всяко заседание на управителния 
съвет се води протокол, който се подписва 
от присъствалите членове.